
РЕШЕНИЕ 
№ РС-802-19-036

Днес, 08.04.2020 г., Комисията за противодействия на корупцията и за отнемане на незаконно придобитото имущество /КПКОНПИ/, в състав:

	Председател: Сотир Цацаров
	Заместник - председател: Антон Славчев
	Член: Антоанета Цонкова
	Член: Пламен Йоцов
	Член: Силвия Къдрева

У С Т А Н О В И :

 Производството е по реда на чл.71, ал.1, предложение първо от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ01/С-802/14.10.2019 г. на КПКОНПИ.
Сигналът е насочен срещу Лорита Радева – общински съветник в ****** общински съвет.
В сигнала се съдържат твърдения, че Лорита Радева, в качеството си на общински съветник в *****, участва в комисии, работни групи, заседания на *****, в които се обсъжда и взема решение и се одобрява финансово подпомагане на Сдружение „********“. Твърди се, че Лорита Радева е член на ръководството на Сдружение „********“ и участието й едновременно и в двете й качества е конфликт на интереси. 
Към сигнала  са приложени доказателства, а именно: линк към интернет страницата на ***** с длъжностите на Лорита Радева, линк към интернет страницата на сдружението, от който е видно, че Лорита Радева е член и председател на същото и разпечатка на списък с одобрените за финансиране проекти по програма „***“ за 2019 година.
Във връзка с твърденията в сигнала Комисията е изискала и с писмо, вх. № ЦУ01/1326 от 24.01.2020 г. на КПКОНПИ, е получила от Постоянната комисия по чл.72, ал.2, т.3 от ЗПКОНПИ при ***** заверено копие на писмо с рег. № СОА19-ВК66-6095, с приложени протоколи и списъци към него;  Решение № 176 по протокол 51/05.04.2018 г. на ***** по доклад № СОА 18-ВК66-2281(1)/29.03.2018 г.; Протокол № 51/05.04.2018 г. на ***** и поименното гласуване по т. 2 от от дневния ред; одобрените проекти от Комисията по Програма „***“ 2019 г.; Решение № 102/23.02.2017 г. на ***** по доклад № СОА 17-ВК66-1106/15.02.2017 г.; Протокол №29/23.02.2017 г. на ***** и поименното гласуване по т. 23 от дневния ред; Решение № 106/23.02.2017 г. на ***** по доклад № СОА 17-ВК66-1107/15.02.2017 г.; Протокол №29/23.02.2017 г. на ***** и поименното гласуване по т. 27 от дневния ред; Решение № 77/14.02.2019 г. на ***** по доклад № СОА 19-ВК66-1086/07.02.2019 г.; Протокол №70/14.02.2019 г. на ***** и поименното гласуване по т. 12 от дневния ред; Решение № 134/14.03.2019 г. на ***** по доклад № СОА 19-ВК66-1884/07.03.2019 г.; Протокол №72/14.03.2019 г. на ***** и поименното гласуване по т. 8 от дневния ред; Решение № 297/30.05.2019 г. на ***** по доклад № СОА 19-ВК66-4135/22.05.2019 г.; Протокол №76/30.05.2019 г. на ***** и поименното гласуване по т. 39 от дневния ред; Протокол № 34/21.02.2017 г., протокол №72/03.04.2018 г., № 100/12.02.2019 г., №102/12.03.2019 г. и № 106/28.05.2019 г. на Постоянната комисия по опазване на околната среда, земеделие и гори; списъци на одобрените проекти по Програма „***“ за 2017, 2018 и 2019 г.
С писмо вх. № ЦУ01/1904/03.02.2020 г. на КПКОНПИ са получени от Постоянната комисия по чл.72, ал.2, т.3 от ЗПКОНПИ при ***** копие от Заповед № СОА19-РД91-167/10.05.2019 г., Заповед № СОА18-РД91-153/02.05.2018 г., Заповед № СОА17-РД91-114/14.03.2017 г., списъци на одобрените проекти по Програма „***“ за 2017, 2018 и 2019 г.
С писмо вх. № ЦУ01/4914/03.03.2020 г. на КПКОНПИ е получен устава на Сдружение „********“.  
 Към сигнала са приобщени доказателства за служебното качество на Лорита Радева като общински съветник – клетвен лист и 3 бр. декларации по чл.12, т.1, т.2 и т. 3 от ЗПУКИ (отм.) от  сигнал с рег №  ЦУ01/19436/2019 г. на КПКОНПИ. 
Комисията служебно е извършила справки в НБД „Население“, електронната страница на ***** и регистър „Булстат“.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице, с посочени три имена, адрес, телефон и е подписан.
Лорита Радева е избрана за общински съветник в ****** общински съвет на проведените на 25.10.2015 г. местни избори. Същата е подписала клетвен лист на 12.11.2015 г. и е подала декларации по чл.12, т.1, т.2 и т. 3 от ЗПУКИ (отм.), съответно на 16.11.2015 г., 17.11.2015 г. и 18.12.2015 г., като в декларацията си по т.2 е декларирала участие в следните юридически лица с нестопанска цел: Сдружение „********“ – председател на Управителния съвет /УС/, Сдружение „*********“ – председател на УС и Сдружение „**********“ – заместник-председател на УС.
При проверка на електронната страница на ****** общински съвет се установи, че Лорита Радева, като общински съветник в *****, участва в следните постоянни комисии: председател на Постоянна комисия по опазване на околната среда, земеделие и гори и член на Постоянна комисия по устройство на територията, архитектура, достъпна среда и жилищна политика.
Видно от справка в регистър „БУЛСТАТ“, Сдружение „********“ с код по Булстат: **********  е сдружение, юридическо лице, неправителствена организация. с председател на Управителния съвет - Лорита Радева. Същото е регистрирано по ЗЮЛНЦ, като сдружение с нестопанска цел за осъществяване на дейност в обществена полза, съгласно Решение №1/14.08.2003 г. по Ф.Д. 7812/2003 г. на СГС.
Видно от писмо с вх. № ЦУ01/4914/13.03.2020 г. на КПКОНПИ, членовете на сдружението, включително и членовете на Управителния съвет, не са получавали възнаграждения, в това число премии за изпълнение на одобрените проекти по програма „***“ на Столична община, които сдружението е изпълнило през 2017, 2018 и 2019 г. Същото не е получавало директно финансови средства за изпълнението на проектите, а предоставени в натура материали от Столична община, съгласно Правилата за управление на програмата.

От представените доказателства се установи, че Сдружение „********“ е кандидатствало с проектни предложения по Програма „***“ за 2017, 2018 и 2019 г. и е включено в списъците с одобрените проекти, получили финансиране за изпълнение на проектите.
Със Заповед № СОА17-РД91-114/14.03.2017 г., Заповед № СОА18-РД91-153/02.05.2018 г. и Заповед № СОА19-РД91-167/10.05.2019 г. на Кмета на Столична община, Лорита Радева е назначена за член на Комисията по чл. 7 от Правилата за управление на Програма „***“, която комисия организира и управлява документооборота по програмата, приема отчетите по изпълнение на проектите и председателят на Комисията подписва двустранни протоколи за приключване на договорите с упълномощените представители на спечелилите проекти, извършва техническа оценка на проектните предложения, осъществява цялостен контрол за целевото разходване на набраните средства, подготвя годишния отчет на Програма „***“ и предложение за бюджет за следващата календарна година.
Съгласно чл.8, ал.1 от Правилата комисията се състои от седем членове, от които четири са представители на ******** общински съвет и трима са представители на общинската администрация.

Видно от Протокол № 1 от 04.04.2017 г. на Комисията, назначена със Заповед № СОА17-РД91-114/14.03.2017 г. на Кмета на Столична община, Радева е гласувала за промените, направени във връзка с актуализирането на насоките за кандидатстване по програма „***“ за 2017 г., определяне на сроковете за кандидатстване и оценка на проектните предложения.
Съгласно Протокол № 2/09.06.2017 г. Комисията, назначена със Заповед № СОА17-РД91-114/14.03.2017 г. на Кмета на Столична община, е разгледала допуснатите до момента проектни предложения и е допуснала до трети етап на оценяване 171 проектни предложения, едно от които е и проектно предложение с вх. № РИС17-ПП00-68/1/29.05.2017 г. на Сдружение „********“. 
От приложеният като неразеделна част от Протокол №4/30.06.2017 г. на Комисията, назначена със Заповед № СОА17-РД91-114/14.03.2017 г. на Кмета на Столична община, списък на одобрените проекти по Програма „***“ – 2017 г. е видно, че Сдружение „********“ фигурира в одобрените и класирани от Комисията проекти.

Съгласно Протокол № 1/08.05.2018 г. на Комисията, назначена със Заповед № СОА18-РД91-153/02.05.2018 г. на Кмета на Столична община, Радева е гласувала за промените, направени във връзка с актуализирането на насоките за кандидатстване по програма „***“ за 2018г., определяне на сроковете за кандидатстване и оценка на проектните предложения.
Видно от Протокол № 4/22.06.2018 г. Комисията, назначена със Заповед № СОА18-РД91-153/02.05.2018 г. на Кмета на Столична община, е разгледала допуснатите до момента проектни предложения и е допуснала до трети етап на оценяване 198 проектни предложения, едно от които е и проектно предложение с вх. № РИС18-ПП00-48/1/18.06.2018 г. на Сдружение „********“. 
От приложеният като неразеделна част от Протокол №5/23.07.2018 г. на Комисията, назначена със Заповед № СОА18-РД91-153/02.05.2018 г. на Кмета на Столична община, списък на одобрените проекти по Програма „***“ – 2018 г. е видно, че Сдружение „********“ фигурира в одобрените и класирани от Комисията проекти.

Видно от Протокол № 1/14.05.2019 г. на Комисията, назначена със Заповед № СОА19-РД91-167/10.05.2019 г. на Кмета на Столична община, Лорита Радева е гласувала за промените, направени във връзка с актуализирането на насоките за кандидатстване по програма „***“ за 2019 г., определяне на сроковете за кандидатстване и оценка на проектните предложения.
Видно от Протокол № 2/04.07.2019 г. Комисията, назначена със Заповед № СОА19-РД91-167/10.05.2019 г. на Кмета на Столична община, е разгледала допуснатите до момента проектни предложения и е допуснала до трети етап на оценяване 172 проектни предложения, едно от които е и проектно предложение с вх. № РИС19-ПП00-225/20.06.2019 г. на Сдружение „********“. 
От приложеният като неразеделна част от Протокол №3/16.07.2019 г. на Комисията, назначена със Заповед № СОА19-РД91-167/10.05.2019 г. на Кмета на Столична община, списък на одобрените проекти по Програма „***“ – 2019 г. е видно, че Сдружение „********“ фигурира в одобрените и класирани от Комисията проекти.

Видно от протокол № 34/21.02.2017 г. от заседанието на Постоянната комисия по опазване на околната среда, земеделие и гори, проведено на 21.02.2017 г., Лорита Радева е гласувала за подкрепа на доклад с вх. № СОА17–ВК66-1106/15.02.2017 г. по т. 8 от дневния ред, относно допълнение на актуализирани Правила за управление на Програма „***“ с вносител Лорита Радева-общински съветник и председател на ПКООСЗГ и доклад с вх. № СОА–ВК66-1107/15.02.2017 г. по т. 9 от дневния ред, относно удължаване на крайният срок за изпълнение на договорите по одобрените проекти по Програма „***“ с вносители Лорита Радева, И. В., М. Г. и Н. Н. – общински съветници.
Видно от протокол № 72/03.04.2018 г. от заседанието на Постоянната комисия по опазване на околната среда, земеделие и гори, проведено на 03.04.2018 г., Лорита Радева е гласувала за подкрепа на доклад с вх. № СОА19–ВК66-2281(1)/29.03.2018 г. по т. 2 от дневния ред, относно одобряване на годишен финансов и технически отчети на Програма „***“ за 2016-2017 г. с вносител Й.Ф. – кмет на Столична община.
Видно от протокол № 100/12.02.2019 г. от заседанието на Постоянната комисия по опазване на околната среда, земеделие и гори, проведено на 12.02.2019 г., Лорита Радева е гласувала за подкрепа на доклад с вх. № СОА19–ВК66-1086/07.02.2019 г. по т. 7 от дневния ред, относно удължаване на крайният срок за изпълнение на договорите по одобрените проекти по Програма „***“ за 2018 г. с вносители Л. Радева, И. В., А. Д. и М. Г.
Видно от протокол № 102/12.03.2019 г. от заседанието на Постоянната комисия по опазване на околната среда, земеделие и гори, проведено на 12.03.2019 г., Лорита Радева е гласувала за подкрепа на доклад с вх. № СОА19–ВК66-1884/07.03.2019 г. по т. 3 от дневния ред, относно допълнение на актуализирани Правила за управление на Програма „***“ с вносители Л. Радева, И. В., Р. А. и М. Г.
Видно от протокол № 106/28.05.2019 г. от заседанието на Постоянната комисия по опазване на околната среда, земеделие и гори, проведено на 28.05.2019 г., Лорита Радева е гласувала за подкрепа на доклад с вх. № СОА19–ВК66-4135/22.05.2019 г. по т. 20 от дневния ред, относно удължаване на крайният срок за изпълнение на договорите по одобрените проекти по Програма „***“ за 2018 г. с вносител Лорита Радева-общински съветник и председател на ПКООСЗГ

От събраните по преписката доказателства, а именно протокол №29  от проведено на 23.02.2017 г. заседание на *****, се установи, че като общински съветник в *****, Лорита Георгиева Радева е участвала в заседание на 23.02.2017 г., на което е гласувала „за“ приемането на Решение № 102 по доклад № СОА17-ВК66-1106/15.02.2017 г., внесен от Радева, относно допълнение на актуализирани Правила за управление на Програма „***“. 
Видно от представения протокол № 29/23.02.2017 г. и поименното гласуване по т. 27 от дневния ред, Лорита Радева е гласувала и „за“ приемането на Решение № 106 от 23.02.2017 г. по доклад № СОА17-ВК66-1107/15.02.2017 г., внесен от нея, с което се дава съгласие одобрените проекти по Програма „***“ за 2016 г., чието изпълнение е започнало, да бъдат финансирани през 2017 г., като крайният срок за изпълнението на договорите по проектите да бъде до 15.05.2017 г. 
С Решение № 176 по протокол № 51/05.04.2018 г. на ***** от проведено на 05.04.2018 г. заседание на ***** са одобрени Годишните финансови и технически отчети за 2016 и 2017 г. по Програма „***.  Видно от списъка с поименно гласувалите, Лорита Радева е гласувала „ЗА“ одобряване на финансовите и технически отчети по Програма „***“.
От събраните по преписката доказателства се установи, че Лорита Радева е един от вносителите  на доклад, вх. № СОА19-ВК66-1086/07.02.2019 г. на Столична община, относно удължаване на крайния срок за изпълнение на договорите по одобрени проекти по Програма „***“  за 2018 г., като видно от Протокол № 70/14.02.2019г., т. 12 от дневния ред от проведено на 14.02.2019г. заседание на *****, Лорита Радева е гласувала „за“ приемането на Решение № 77/14.02.2019г. за удължаването на крайния срок.
Видно от протокол №72  от проведено на 14.03.2019 г. заседание на *****, се установи, че, Лорита Георгиева Радева не е участвала в заседание на 14.03.2019 г., и не е гласувала приемането на Решение № 134 по доклад № СОА19-ВК66-1884/07.03.2019 г., внесен от Лорита Радева, М. Г., И. В. и А. Д., относно допълнение на актуализирани Правила за управление на Програма „***“. 
От представения протокол № 76/30.05.2019 г. и поименното гласуване по т. 39 от дневния ред, Лорита Радева е гласувала и „за“ приемането на Решение № 297 от 30.05.2019 г. по доклад № СОА17-ВК66-4135/22.05.2019 г., внесен от нея, с което се дава съгласие одобрените проекти по Програма „***“ за 2019 г., чието изпълнение е започнало, да бъдат финансирани през 2019 г., като крайният срок за изпълнението на договорите по проектите да бъде до 30.09.2019 г. 

Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл. 2 от ЗПУКИ (отм.), респективно чл. 52 - 54 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респективно чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като общински съветник в Столичен общински съвет  Лорита Радева е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по чл.6, ал.1, т.32 от ЗПКОНПИ, поради което КПКОНПИ е компетентна да се произнесе относно наличието или липсата на конфликт на интереси по отношение на нея. 

Видно от разпоредбите на Закона за юридическите лица с нестопанска цел (ЗЮЛНЦ), юридическите лица с нестопанска цел свободно определят целите си и могат да се самоопределят като организации за осъществяване на дейност в обществена или в частна полза. Съгласно разпоредбата на ал. 4 от ЗЮЛНЦ, същите не разпределят печалба. Съгласно устава на Сдружение „********“, дружеството осъществява дейността си в обществена полза.
Видно от събраните доказателства, членовете на Сдружение „********“,  включително и членовете на Управителния съвет, не са получавали възнаграждения, в това число премии за изпълнение на одобрените проекти по програма „***“ на Столична община, които сдружението е изпълнило през 2017, 2018 и 2019 г. Същото не е получавало директно финансови средства за изпълнението на проектите, а предоставени в натура материали от Столична община, съгласно Правилата за управление на програмата.
Поради липса на финансова обвързаност между Сдружение „********” и Лорита Радева, като член и председател на Управителния съвет на Сдружение „********“, Лорита Радева не е свързано лице със сдружението по смисъла на §1, т.1 от ДР на ЗПУКИ, респективно §1, т.15, б. „б“ от ДР на ЗПКОНПИ.

Съгласно разпоредбата на чл. 33, ал.1, т. 3 от ЗМСМА общинският съветник има право да участва в обсъждането и решаването на всички въпроси от компетентността на съвета, а съгласно чл. 36, ал. 1, т. 1 от с.з. общинският съветник е длъжен да присъства в заседанията на общинския съвет и на комисиите, в които е избран и да участва в решаването на разглежданите въпроси. 
	 
Съгласно Правилата за управление на Програма „***“, приети с Решение №280 по протокол №88 от 28.04.2011 г. на *****, средствата по Програма „***“ са предназначени за финансиране на малки проекти на етажни собствености по чл. 46б от ЗУЕС, сдружения на собственици и юридически лица с нестопанска цел, регистрирани по ЗЮЛНЦ или Закона за народните читалища (ЗНЧ). свързани с подобряване на състоянието на зелените площи, общинска собственост. Право да кандидатстват за финансиране на проекти по програмата имат етажни собственостти по чл. 46б от ЗУЕС, сдружения на собственици и юридически лица с нестопанска цел, регистрирани по ЗЮЛНЦ или ЗНЧ. Класирането на предложенията се извършва на основата на формални критерии, които отразяват приоритетите на програмата, посочени в насоките за финансиране на проектите. 
Съгласно чл. 14, ал. 1 от Правилата,  Програма „***“ не предоставя директно финансови средства, а организира закупуването и доставката на заложените в проектните предложения стоки и материали. Приходите по програмата се формират от общинския бюджет и външно финансиране. Бюджетът на Програма „***“ се одобрява ежегодно от ***** в рамките на приемане на бюджета на Столична община. 

          В хода на производството се установи, че Лорита Радева, в качеството си на общински съветник в Столичен общински съвет и председател на Постоянната комисия по опазване на околната среда, земеделие и гори, е изпълнила вменените й по закон задължения в съответствие със спецификата на заеманата от нея публична длъжност, при гласуването и приемането на Решение № 102 и Решение № 106 по протокол №29 от 23.02.2017 г. на *****, Решение № 176 по протокол № 51 от 05.04.2018 г. на *****, Решение № 77 по протокол № 70 от 14.02.2019г. на ***** и Решение № 297 по протокол № 76 от 30.05.2019 г. на *****, както и при гласуването за подкрепа на доклад с вх. № СОА17–ВК66-1106/15.02.2017 г. по протокол № 34/21.02.2017 г. от заседанието на Постоянната комисия по опазване на околната среда, земеделие и гори, проведено на 21.02.2017 г., доклад с вх. № СОА19–ВК66-2281(1)/29.03.2018 г. по протокол № 72/03.04.2018 г. от заседанието на Постоянната комисия по опазване на околната среда, земеделие и гори, проведено на 03.04.2018 г., доклад с вх. № СОА19–ВК66-1086/07.02.2019 г. по протокол № 100/12.02.2019 г. от заседанието на Постоянната комисия по опазване на околната среда, земеделие и гори, проведено на 12.02.2019 г., доклад с вх. № СОА19–ВК66-1884/07.03.2019 г. по протокол № 102/12.03.2019 г. от заседанието на Постоянната комисия по опазване на околната среда, земеделие и гори, проведено на 12.03.2019 г., доклад с вх. № СОА19–ВК66-4135/22.05.2019 г. по протокол № 106/28.05.2019 г. от заседанието на Постоянната комисия по опазване на околната среда, земеделие и гори, проведено на 28.05.2019 г.
	Решенията засягат изцяло въпроси, касаещи изпълнението на Програма „***“, а именно:  правила за управление на Програма „***“, годишните финансови и технически отчети по Програмата, както и изпълнение на договорите по одобрени проекти по Програма „***“, и не касаят дейността на конкретни физически или юридически лица, което изключва наличието на частен интерес при упражнениете правомощия от Лорита Радева, в качеството й на общински съветник.
 	Предвид изложеното, се налага извода, че са налице два от елементите на състава на конфликт на интереси по чл. 2 от ЗПУКИ (отм.), респективно чл. 52 - 54 от ЗПКОНПИ а именно: лице, заемащо висша публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Лорита Радева.
	
	В качеството си на общински съветник и член и председател на Комисията, назначена със Заповед № СОА17-РД91-114/14.03.2017 г., Заповед № СОА18-РД91-153/02.05.2018 г. и Заповед № СОА19-РД91-167/10.05.2019 г. на Кмета на Столична община, Лорита Радева е упражнила свои правомощия по служба, като е допуснала, одобрила и класирала проекти на Сдружение „********“ на основата на формални критерии, но при липсата на частен интерес.
	Това е така, тъй като Лорита Радева не е свързано лице със Сдружение „********“. Освен това с участията си с проекти по Програма „***“ за 2017, 2018 и 2019 г., Сдружение „********“ не би могло да получи директно финансови средства, а единствено предоставяне на материали за изпълнението на проекта. Дори и при наличието на евентуална свързаност, в конкретния случай, сдружението не реализира печалба, откъдето следва извода, че не би могло да реализира и облага, която да повлияе върху безпристрастното и обективно изпълнение на задълженията на евентуално свързаното със сдружението лице, заемащо висша публична длъжност. 
	
Следователно не би могло да се обоснове извод, че упражнените правомощия от страна на Лорита Радева, в качеството ѝ на общински съветник и в това и качество член и председател на Комисията, при одобряване и класиране на проектните предложения по Програма „***“ за 2017, 2018 и 2019 г., са в неин частен интерес или в интерес на свързано с нея лице.

Налице два от елементите на състава на конфликт на интереси по чл. 2 от ЗПУКИ (отм.), респективно чл. 52 от ЗПКОНПИ, а именно: лице, заемащо висша публична длъжност и упражнени от него правомощия по служба. Липсва обаче третият елемент – наличието на релевантен частен интерес, който би могъл да повлияе върху безпристрастното и обективно изпълнение на правомощията  по служба от страна на Лорита
Липсата на частен интерес от упражнените правомощия по служба от страна на лицето, заемащо публична длъжност в свой личен или на свързани с него лица по смисъла на § 1, т. 1 от ДР на ЗПУКИ (отм.), респективно §1, т. 15 от ДР на ЗПКОНПИ, води до липса на конфликт на интереси.
Предвид гореизложеното и на основание чл.74, ал.1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество

РЕШИ:

  НЕ УСТАНОВЯВА конфликт на интереси по отношение на Лорита Радева с ЕГН **********, общински съветник в ******** общински съвет и в това й качество лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност, по смисъла на чл.6, ал.1, т.32 от ЗПКОНПИ, за това, че е гласувала „за“ приемането на Решение № 102 и Решение № 106 по протокол №29 от 23.02.2017 г. на *****, Решение № 176 по протокол № 51 от 05.04.2018 г. на *****, Решение № 77 по протокол № 70 от 14.02.2019г. на ***** и Решение № 297 по протокол № 76 от 30.05.2019 г. на *****, както и при гласуването й на заседания в Постоянната комисия по опазване на околната среда, земеделие и гори по протокол № 34/21.02.2017 г., по протокол № 72/03.04.2018 г., по протокол № 100/12.02.2019 г., по протокол № 102/12.03.2019 г. и по протокол № 106/28.05.2019 г., поради липса на частен интерес.

НЕ УСТАНОВЯВА конфликт на интереси по отношение на Лорита Радева с ЕГН **********, общински съветник в ******** общински съвет и в това й качество лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност, по смисъла на чл.6, ал.1, т.32 от ЗПКОНПИ, във връзка с гласуване на заседания по Протокол № 1 от 04.04.2017 г., Протокол № 2/09.06.2017 г. и Протокол №4/30.06.2017 г. на Комисията, назначена със Заповед № СОА17-РД91-114/14.03.2017 г. на Кмета на Столична община; Протокол № 1/08.05.2018 г.,  Протокол № 4/22.06.2018 г. и Протокол №5/23.07.2018 г. на Комисията, назначена със Заповед № СОА18-РД91-153/02.05.2018 г. на Кмета на Столична община; Протокол № 1/14.05.2019 г., Протокол № 2/04.07.2019 г. и Протокол №3/16.07.2019 г. на Комисията, назначена със Заповед № СОА19-РД91-167/10.05.2019 г. на Кмета на Столична община, при допускане, одобряване и класиране на проектните предложения по Програма „***“, поради липсата на частен интерес. 

Препис от решението да се изпрати на Софийска градска прокуратура, с оглед преценка за реализиране на правомощията по чл.76, ал.2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.



КОМИСИЯ:

                       ПРЕДСЕДАТЕЛ: ………………П………………/СОТИР ЦАЦАРОВ/
	
ЗАМЕСТНИК-ПРЕДСЕДАТЕЛ: ……П…………/АНТОН СЛАВЧЕВ/

ЧЛЕН: ……………………П.....................…/АНТОАНЕТА ЦОНКОВА/

ЧЛЕН: ……………………..П.............................……/ПЛАМЕН ЙОЦОВ/

ЧЛЕН: …………...................П........………………./СИЛВИЯ КЪДРЕВА/

